116 



efter de paa Stedet indhentede Oplysninger, meddele 

 følgende. Dens Angreb fandt Sted i en lunt beliggende, 

 c. 1 Td. Land stor Bjærgfyrbevoxning, i Afd. 20, i 

 Plantagens lille, nordøstlige Udløber, umiddelbart bag 

 Tibirke Kirke, samt i ringere Grad, i en anden, 3 

 Aar ældre Bjærgfyrbevoxning paa c 2 Td. Land, tæt 

 Syd for hin. Angrebet begyndte i 1880 i den først- 

 nævnte, dengang 12- Aars Bevoxning; skjøndt Larverne 

 bleve efterstræbte, optraadte de det følgende Aar i langt 

 større Antal, og Angrebet var da meget stærkt. Man 

 begyndte med at afbanke Larverne i Sække, men da 

 man frygtede for, at en Del vilde gaa tabt ved Anven- 

 delsen af denne Methode, blev det derefter, efter et 

 foreløbigt Forsøg, indført at knuse Larverne, som de 

 sidde paa Grenene, med Hænderne; denne Fremgangs- 

 maade viste sig saa formaalstjenlig, at den senere be- 

 standig er bleven fulgt. Hvor grundigt denne Ødelæg- 

 gelse af Larverne blev foretaget, fremgaar formentlig 

 deraf, at de først i 1884 og atter i 1887 kunde forsøge 

 paa et nyt Angreb i ringere Maalestok, og at Bjærg- 

 fyrrerne, der i 1881 bleve stærkt medtagne (de fik et 

 helt graat Udseende), overvandt Svækkelsen og danne 

 en frodig, tætsluttet Bevoxning. I 1881 vandrede Lar- 

 verne skarevis ud over Hegnet, rimeligvis for at opsøge 

 de tilstødende Græsmarker til at indspinde sig i; man 

 iagttog ved denne Lejlighed, med hvor stor Vanskelig- 

 hed Larverne bevæge sig hen over det løse Sand, og 

 da man kunde befrygte en Udvandring mod Vest til 

 den tilstødende Skovfyrbevoxning, lod Skovrideren an- 

 lægge en Vej i den løse Sandbund uden om det angrebne 

 Parti. De her foretagne Foranstaltninger afgive i det 

 hele et Exempel paa et hensigtsmæssigt og vel ledet 

 Forsøg paa et Insektangrebs Undertrykkelse. Larve- 

 kolonierne ere stadig blevne eftersøgte, og der er hvert 

 Aar fundet og ødelagt enkelte. 



